
REZERVINIO MAITINIMO ŠALTINIS
TECHNINĖ SPECIFIKACIJA


Pirkimo objektas
Šiuo pirkimu Lietuvos sveikatos mokslų universiteto ligoninė Kauno klinikos (toliau - Perkančioji Organizacija) siekia pakeisti kritinės įrangos rezervinio maitinimo šaltinius (toliau - UPS) galingesniais, įsigyti centralizuotą sprendimą rezervinių maitinimo šaltinių stebėjimui ir valdymui.
Kokybės reikalavimai
Pateikiama gamintojo įranga turi atitikti šalies standartus, techninius standartus, LR TA patvirtintus ir galiojančius standartus, įranga turi būti registruota naudoti Europos Sąjungoje – turėti CE atitikties liudijimą (sertifikatą).
Perkama įranga privalo būti nauja ir nenaudota, pateikiama originalioje gamintojo pakuotėje. Gamykliškai atnaujinti komponentai (angl. „Refurbished“) neleistini.
Jei po pasiūlymo teikimo (sutarties galiojimo metu) įranga nebegaminama ir tiekėjas nebeturi galimybės jos tiekti, gali būti tiekiama kita (naujesnio modelio) to paties gamintojo įranga, analogiškų ar geresnių techninių savybių, nei siūlyta.
Tiekėjas privalo pateikti visą reikalingą įrangos montavimo ir sujungimo kabelių komplektą, užtikrinantį saugų ir gamintojo reikalavimus atitinkantį įrenginio tvirtinimą, nereikalaujant papildomų Perkančiosios organizacijos lėšų.
Tiekėjas privalo pristatyti techninę įrangą nurodytu adresu, nereikalaujant papildomų Perkančiosios organizacijos lėšų.
Privalomas pilnas pristatytos įrangos sumontavimas, instaliavimas, paleidimas, funkcionalumo testavimas ir personalo apmokymas.
Darbai turi būti organizuojami taip, kad būtų maksimaliai sumažinta paslaugų sutrikimo bei prijungtos įrangos neplanuoto maitinimo praradimo rizika. Naujojo sprendimo diegimas ir perjungimas iš senos į naują įrangą neturi trikdyti Perkančios organizacijos darbuotojų darbo, arba tokie darbai, kurie gali sukelti trikdymus, turi būti suderinti su Perkančiąja organizacija ir esant reikalui atliekami ne darbo metu.
Tiekėjas privalo atlikti esamos UPS infrastruktūros vertinimą, parengti darbų vykdymo planą, demontuoti keičiamą įrangą, sumontuoti ir sukonfigūruoti naujus UPS įrenginius, atlikti jų bandymus bei perduoti pilnai veikiančią sistemą Perkančiajai organizacijai.
Tiekėjas per 15 darbo dienų nuo sutarties pasirašymo dienos Perkančiajai organizacijai turi pateikti ir su ja suderinti darbų planą, kuriame apibrėžiami konkretūs darbai ir jų atlikimo terminai. Darbų diegimo planas turi apimti šiuos etapus: analizė, projektavimas, diegimas, testavimas, dokumentavimas.
Analizė. Paslaugų tiekėjas turi įvertinti esamą UPS infrastruktūrą, elektros maitinimo schemas, prijungtos įrangos jungtis ir apkrovas, montavimo vietą ir rack spintų būklę, kabeliavimą, tinklo bei valdymo sąsajas. Prieš darbų pradžią suderinti su Perkančiąja organizacija montavimo vietas, perjungimo eiliškumą, darbų laiką bei kitus būtinus techninius ir organizacinius reikalavimus.
Projektavimas. Paslaugų teikėjas turi parengti ir su Perkančiąja organizacija suderinti pilnai išbaigtą naujos įrangos montavimo ir paleidimo planą, nurodant darbų eigą bei maitinimo užtikrinimo būdus darbų metu. Identifikuoti pagrindines rizikas ir suplanuoti veiksmus nenumatytų situacijų (pvz., nesėkmingo perjungimo) atveju. Organizuoti įrangos pristatymą, patikrinti montavimo sąlygas ir paruošti darbo vietą saugiam įrangos keitimui.
Diegimas, diegimo darbai. Įsigyjama įranga turi būti sumontuota Perkančios organizacijos nurodytose rack spintose patalpose esančiose Kaune.
Pasiruošimas perjungimui. Patikrinti elektros apkrovą ir įrangos maitinimo būklę, paruošti įrangą perjungimui ir užtikrinti laikiną elektros maitinimo apėjimą (bypass).
Senos įrangos demontavimas. Saugiai atjungti ir demontuoti keičiamą UPS ir susijusią įrangą.
Naujo UPS montavimas: sumontuoti naują UPS rack spintoje naudojant gamintojo numatytas montavimo priemones ir užtikrinant saugų mechaninį įrenginio tvirtinimą.
Pirminis paleidimas. Atlikti pirminį UPS paleidimą pagal gamintojo reikalavimus, patikrinti parametrus ir būseną.
Apkrovos perėmimas. Perjungti numatytą apkrovą į naują UPS ir patikrinti stabilų prijungtos įrangos veikimą. Perjungimo metu turi būti stebima UPS apkrova, būsenos ir pagrindiniai veikimo parametrai.
Įrangos tinklo ir valdymo konfigūravimas. Konfigūruoti valdymo sąsają pagal Perkančiosios organizacijos parametrus. Patikrinti Web/SNMP ar lygiaverčio nuotolinio valdymo ir monitoringo veikimą, įvykių registravimą bei pranešimų generavimą.
Turi būti atlikti ir kiti konfigūravimo darbai pagal Perkančios organizacijos poreikius, susiję su pateikiamos įrangos įdiegimu, kad būtų pilnai pasiektas įsigyjamo sprendimo funkcionalumas aprašytas perkamos sistemos reikalavimuose. Visi jungiamieji kabeliai, naudojami naujo komutatoriaus tarpusavio apjungimui turi būti sužymėti. Įsigyjamai įrangai turi būti įdiegta naujausia, aktualiausia, stabili, gamintojo palaikoma programinė įranga.
Testavimas. Įvykdžius sprendimo diegimo darbus, įrangos veikimas turi būti patikrintas pagal parengtą testavimo planą ir su Perkančiąja organizacija suderintus testavimo scenarijus, apimančius:
Funkciniai bandymus. Atlikti UPS ir susijusios įrangos funkcinius bandymus, patikrinti normalų veikimą, darbą dingus įėjimo maitinimui, baterijų režimą, maitinimo atsistatymą ir automatinį UPS veikimo atkūrimą.
Apkrovos ir monitoringo testas. Patikrinti UPS apkrovos rodmenis, būsenų atvaizdavimą, įvykių registravimą ir nuotolinį monitoringą.
Galutinis sistemos patikrinimas. Patikrinti, kad po darbų visa prijungta įranga maitinama pagal numatytą schemą, nėra aktyvių UPS klaidų ir sistema paruošta normaliai eksploatacijai.
Visi vykdomi testai turi būti protokoluojami, fiksuojant testavimo rezultatus. Esant nesėkmingam testavimo rezultatui, turi būti atliktas pakartotinas funkcionalumo testavimas prieš tai atlikus reikiamus sprendimo konfigūracijų pakeitimus. 
Testavimo rezultatai turi būti pateikti Perkančiajai organizacijai.
Dokumentavimas, darbų perdavimas. Turi būti paruošta ir Perkančiajai organizacijai pateikta detali įdiegto sprendimo dokumentacija, kurioje atsispindėtų:
· fizinės įrangos modeliai ir serijiniai numeriai,
· sprendimo loginės ir fizinės schemos,
· sprendimų aprašymai,
· sprendime naudojamų virtualių komponentų techniniai parametrai, įrangos konfigūracijos,
· sprendimuose naudojamos licencijos,
· sistemos veikimo aprašas, fizinės jungimo bei loginės schemos sukonfigūruoti/naudojami nustatymai, 
· Įrangos konfigūracijų valdymo sprendimo schemos, aprašymas, sukonfigūruoti/naudojami nustatymai,
· funkcinių bandymų ir patikrinimų protokolas, kuriame būtų nurodyti atlikti testai ir jų bandymų protokolų rezultatai,
· pateikti sprendinyje naudojamos techninės ir programinės įrangos administravimo vadovai,
· kita su įdiegtu sprendimu susijusi dokumentacija.
Darbų pridavimas. Pademonstruoti Perkančiosios organizacijos atstovui sistemos veikimą, perduoti dokumentaciją ir kartu su Perkančiosios organizacijos atstovu atlikti galutinį darbų priėmimą.
Visa pateikiama įranga, licencijos, techninio palaikymo kontraktai, turi būti užregistruotos gamintojo palaikymo sistemoje perkančiosios organizacijos vardu.
Jei iš šiose techninėse specifikacijose pateiktų duomenų būtų galima daryti prielaidą apie konkrečius pirkimo objekto modelius ar tiekimo šaltinius, konkrečius technologinius procesus ar prekių ženklus, patentus, tipus, konkrečią kilmę ar gamybą, laikoma, kad jie yra tik orientaciniai ir tiekėjai gali siūlyti lygiaverčius ar geresnius sprendimus.
Tiekėjas su pasiūlymu privalo pateikti oficialią siūlomos įrangos dokumentaciją (gaminio techninius dokumentus, naudojimo instrukcijas, konfigūravimo vadovus ir pan.). Atsakymai „Atitinka“, „Yra“, „Tenkina“ ir pan. arba perkopijuoti reikalavimų formulavimai nebus laikomi pakankamu atitikimo įrodymu ir gali tapti formalia priežastimi pasiūlymą atmesti.
Į pasiūlymo kainą turi būti įskaičiuotos visos išlaidos.
Pirkimas į dalis neskaidomas. Pirkimo objektas bus įsigyjamas kaip vienas nedalomas komplektas, atskirų pirkimo dalių nenumatyta.
Prekių išpirkimo sąlygos – vienkartinis išpirkimas.
Prekių pristatymo terminas: 60 darbo dienų nuo užsakymo pateikimo dienos.
Perkama įranga:
1. Rezervinio maitinimo šaltinis (4 vnt.)
	Eil. Nr.
	Reikalaujama charakteristika
	Siūloma charakteristika (pildo tiekėjas)

	1.1. 
	Siūlomo produkto gamintojo pavadinimas, produkto pavadinimas, modelis.
	

	1.2. 
	Pateikiamas įrenginys turi turėti atitiktį (sertifikatą) arba būti naujesnis pateiktiems standartams:
· saugumo reikalavimai UPS įrenginiams – apima mechaninį, elektrinį, terminį ir vartotojo saugumą (IEC/EN 62040-1 arba lygiavertis)
· elektromagnetinio suderinamumo (EMC) reikalavimai UPS įrenginiams(IEC/EN 62040-2 arba lygiavertis),
· UPS veikimo ir testavimo procedūras, apima našumo, patikimumo ir funkcionalumo reikalavimus (IEC/EN 62040-3 arba lygiavertis),
· tarptautinis elektromagnetinio suderinamumo standartas – A klasė skirta pramoninei įrangai (CISPR32 A klasė arba lygiavertis),
· bandymo metodai įrangos atsparumui elektrostatiniams iškrovimams, elektromagnetiniams laukams, greitiems pereinamiems impulsiniams trukdžiams (burst), atsparumas viršįtampiams (surge), laidiniams trukdžiams, radijo dažnio signalams, magnetiniams laukams, įtampos kritimams, trumpalaikėms pertraukoms ir įtampos variacijoms, impulsiniams bangos trukdžiams (oscillatory surge) (IEC 61000-4-2, IEC 61000-4-3, IEC 61000-4-4, IEC 61000-4-5, IEC 61000-4-6, IEC 61000-4-8, IEC 61000-4-11, IEC 61000-4-12 arba lygiaverčiai),
· energetinio efektyvumo standartas – taupaus energijos vartojimo „Energy star“ efektyvumo klasė arba lygiavertė,
· kokybės vadybos sistemos reikalavimai (ISO 9001 arba lygiavertis),
· aplinkos apsaugos vadybos sistemos reikalavimus. (ISO 14001 arba lygiavertis).
	

	1.3. 
	Įrenginio montavimas. Įrenginys turi kombinuotą galimybę:
· sumontuojamas į 19” spintą,
· pastatomas ant žemės („tower“ režimas).
Įrenginys montuojamas į 19” komutacinę spintą, kurios gylis ne didesnis 80 cm. įskaičiuojant ir maitinimo kabelių išsikišimo gabaritus, montuojamas horizontaliai, aukštis ne daugiau 4U. 
	

	1.4. 
	Galia. Ne mažiau 8000 VA/8000 W.
	

	1.5. 
	Nominali įėjimo įtampa. Elektros maitinimo įtampa turi atitikti Lietuvos Respublikoje naudojamai kintamai įtampai.
	

	1.6. 
	Architektūra (topologija). On-line (dvigubos konversijos) su automatiniu apėjimu (bypass) ir galios koeficiento korekcijos sistema.
	

	1.7. 
	Įėjimo įtampos diapazonas:
· nuo 176 V iki 276 V AC esant vardinei apkrovai,
· nuo 100 V iki 276 V AC esant 40% arba mažesniam apkrovos lygiui.
	

	1.8. 
	Įvadų skaičius. Ne mažiau kaip 2 vnt.
	

	1.9. 
	Įrenginys turi būti suderinamas su AC paskirstymo sistemų tipais: TN (Terra Neutral), TT (Terra-Terra), IT (Isolated Terra).
	

	1.10. 
	Įrenginys turi palaikyti 50 Hz įėjimo dažnį. Turi būti galimybė pasirinkti 60 Hz režimą.
	

	1.11. 
	Įėjimo dažnio diapazonas ne siauresnis kaip 40-70 Hz.
	

	1.12. 
	Suminis įėjimo srovės harmonikų koeficientas THDI (Total Harmonic Distortion – Current) neturi būti didesnis kaip 3%.
	

	1.13. 
	Pasirenkama nominali išėjimo įtampa 220/230/240 V AC.
	

	1.14. 
	Išėjimo galios koeficientas: 1.
	

	1.15. 
	Išėjimo įtampos nuokrypis ±1%.
	

	1.16. 
	Išėjimo įtampos forma švari sinusoidė (angl. pure sine wave).
	

	1.17. 
	Išėjimo įtampos dažnis (pasirenkamas) 50/60 Hz.
	

	1.18. 
	Efektyvumas.
Įrenginio apkrovai esant nuo 50 % iki 100 % vardinės apkrovos, rezervinio maitinimo šaltinio energijos konversijos efektyvumas turi būti ne mažesnis kaip 97 %.
Įjungus energijos taupymo režimą („Eco-mode"), įrenginio efektyvumas turi pasiekti ne mažiau kaip 99 %.
	

	1.19. 
	Programuojamos išėjimo jungčių grupės. Įrenginys turi ne mažiau kaip 2 programuojamas išėjimo jungčių grupes, kiekvienoje grupėje – po 4 jungtis. Jungčių valdymas (įjungimas/išjungimas) vykdomas programiškai, nustačius prioritetus arba paleidimo/išjungimo grupes.
	

	1.20. 
	Įrenginio apkrovos ribos. Rezervinio maitinimo šaltinio atlaikomos perkrovos:
· 102–125 % nominalios apkrovos: ne mažiau kaip 10 min.,
· 125–150 % nominalios apkrovos: ne mažiau kaip 30 s.,
· Didesnė kaip 150 % nominalios apkrovos: ne mažiau kaip 0,5 s.
	

	1.21. 
	Įrenginio išėjimo įtampos harmoniniai iškraipymai (angl. Total Harmonic Distortion – voltage) esant linijinei apkrovai – ne daugiau kaip 1 %, pagal  IEC62040-3 (arba kitą lygiavertį tarptautinį standartą ).
	

	1.22. 
	Baterijų tipas. VRLA AGM 12V švino rūgštinės arba lygiavertės. Baterijų projektinis amžius ne trumpesnis kaip 5 metai.
	

	1.23. 
	Įrenginio funkcijos:
· pažangi baterijų valdymo (ABM+) technologiją su baterijų keitimo prognozavimo algoritmu,
· automatinis baterijų testavimas,
· apsauga nuo gilaus baterijų iškrovimo,
· šaltas startas (angl. cold start),
· dažnio keitiklio režimas,
· energijos apskaita.
	

	1.24. 
	Kitos įrenginio galimybės:
· integruotas vidinis elektroninis statinis perjungiklis (Static Bypass),
· be nutrūkimo vykdomas perjungimas į baterijų režimą,
· baterijos montuojamos įrenginyje,
· baterijų karštas keitimas, 
· galimybė prijungti iki 12 papildomų akumuliatorių blokų,
· išorinio baterijų bloko įtampa 240 VDC.
	

	1.25. 
	Įrenginio priekyje grafinis LCD arba lygiavertės technologijos ekranas su valdymo mygtukais ir LED indikatoriais.
	

	1.26. 
	Grafino ekrano funkcionalumas.
Nustatymų keitimas:
· išėjimo įtampa,
· kalba,
· garsinis signalas,
· žemas baterijos lygis.
Matavimų apžvalga:
· įėjimo įtampa,
· įėjimo dažnis,
· išėjimo įtampa,
· išėjimo dažnis,
· apkrova (va, w ir %),
· baterijos įkrovos lygis,
· autonomijos laikas.
	

	1.27. 
	Jungtys:
· Gnybtai,
· IEC C39 - ne mažiau 8 vnt.,
· IEC C13 - ne mažiau 8 vnt.,
· Išėjimo lizdas energijos apskaitai ne mažiau 1 vnt..
	

	1.28. 
	Integruotos komunikacijos jungtys:
· RS232,
· USB,
· 4 sausi kontaktai (2 įėjimai/ 2 išėjimai),
· nuotolinio išjungimo kontaktas (RPO),
· Nuotolinio įjungimo/išjungimo kontaktai (ROO),
· 2 sąsajos komunikacijos plokštėms.
	

	1.29. 
	Komunikacijos plokštė:
· suderinama su SNMP v1/v3 ir IP v4/v6,
· Ethernet 10/100/1000 Mbits,
· HTTP, HTTPS 1.1, TLS 1.2, SNMP V1, SNMP V3, NTP, SMTP, SMTPS BOOTP/DHCP, CLI, SSH, ARP, Syslog, Radius, LDAP, ActiveDirectory,
· Ethernet 10/100/1000 BaseT,
· MIB II – Standart IETF UPS MID (RFC1628),
· atitinka IEC 62443-4-2 arba lygiaverčius reikalavimus (pateikti sertifikatą).
	

	1.30. 
	Nutrūkus elektros maitinimui 100% apkrautas rezervinio maitinimo įrenginys turi išlaikyti įtampą ne mažiau kaip 5 minutes.
	

	1.31. 
	Baterijų įkrovimo laikas iki 90% talpos ne ilgiau negu 3 val.
	

	1.32. 
	Veikimo sąlygos. 
Įrenginio palaikoma veikimo:
· Temperatūra nuo 0°C iki 40°C,
· Drėgmė (nesikondensuojanti) nuo 15% iki 95%.
	

	1.33. 
	Apsaugos laipsnis. Ne mažiau nei IP20 arba lygiavertis.
	

	1.34. 
	Taršos klasė. PD2 arba aukštesnė.
	

	1.35. 
	Įrenginio triukšmingumas. Skleidžiamo triukšmo lygis 1m. atstumu ne daugiau kaip 38 dBA.
	

	1.36. 
	Įrenginio gamintojo garantija (pateikti gamintojo patvirtintas garantijas):
· ne trumpiau nei 72 mėn. elektronikai,
· ne trumpiau nei 60 mėn. baterijoms.
Turi būti užtikrintas nemokamas vidinės programinės įrangos (angl. Firmware) atnaujinimas viso garantinio laikotarpio metu.
	



2. Rezervinio maitinimo šaltinių centralizuota stebėjimo ir valdymo sistema (1 vnt.)
	Eil. Nr.
	Reikalaujama charakteristika
	Siūloma charakteristika

	2.1. 
	Siūlomo produkto gamintojo pavadinimas, produkto pavadinimas, modelis.
	

	2.2. 
	Funkciniai reikalavimai. Programinė įranga suteikia centralizuotą elektros infrastruktūros ir IT sistemų stebėseną, valdymą bei automatizuotą kontrolę, integruojama ir veikia kartu su elektros įrenginiais, UPS bei IT infrastruktūra (serveriais ir hypervizoriais), apsaugo nuo kritinių apkrovų bei užtikrina valdomą sistemų (įrenginių) išjungimą ir nuoseklų paleidimą.
	

	2.3. 
	Programinės įrangos tipas. Centralizuota elektros energijos stebėsenos, valdymo ir sistemų automatizuoto išjungimo programinė įranga.
	

	2.4. 
	Architektūra. Naršykle pagrįsta kliento-serverio sistema, diegiama kaip virtualus įrenginys.
	

	2.5. 
	Naudotojo prieiga. Naudotojo prieiga per interneto naršyklę, palaikomas kelių naudotojų prisijungimas.
	

	2.6. 
	Stebėsena. UPS sistemų, elektros paskirstymo blokų (PDU), automatinių perjungimo įrenginių (ATS) ir aplinkos jutiklių stebėsena realiuoju laiku.
	

	2.7. 
	Energijos suvartojimo stebėsena. Stebima tiek atskirų įrenginių, tiek bendras (pvz., rack lygmens) energijos vartojimas.
	

	2.8. 
	Automatinis išjungimas. Automatizuotas serverių, virtualių mašinų, duomenų saugyklų ir tinklo įrenginių išjungimas pagal įvykius ar nustatytas taisykles.
	

	2.9. 
	Išjungimo inicijavimas. Inicijuoja UPS išjungimą, kai UPS veikimo laikas iš baterijų eina į pabaigą.
	

	2.10. 
	Automatinis paleidimas. Sistemos atstatymas ir nuoseklus paleidimas atkūrus energijos tiekimą.
	

	2.11. 
	Įspėjimai, aliarmai, pranešimai. Konfigūruojama perspėjimų sistema apie elektros įvykius, aplinkos sąlygų pažeidimus, įrenginių gedimus ar sutrikimus. Pilna pranešimų, įrenginių ir išjungimo logikos konfigūracija. Pranešimai (aliarmai) nustatomi pagal slenkstines reikšmes.
	

	2.12. 
	Įrenginių programinės įrangos (firmware) atnaujinimai. Nuotolinis prijungtų elektros įrenginių (UPS, PDU ir kt.) programinės įrangos (firmware) atnaujinimas.
	

	2.13. 
	Centralizuota konfigūracija. Centralizuotas konfigūravimas ir masiniai atnaujinimai.
	

	2.14. 
	Eaton (UPS) integracija. Pilnas suderinamumas su Perkančioje organizacijoje naudojamais Eaton UPS, įdiegta integracija, nereikalauja papildomų priedų.
	

	2.15. 
	Trečiųjų šalių integracija Palaikomos integracijos bei stebėsena per standartinius ryšio protokolus. Mažiausiai - Simple Network Management Protocol arba lygiaverčiai. Nurodyti protokolus.
	

	2.16. 
	Virtualizacijos ir integracijos palaikymas. Integracija su virtualizacijos   aplinkomis:
· VMware vSphere / ESXi 9.0, 8.0,
· Microsoft Hyper-V 2025, 2022,
· Nutanix AHV 6.7 per ESXi ir Nutanix 7.5 per SSH.
	

	2.17. 
	Virtualizuotų aplinkų valdymas. Koordinuotas (automatizuotas) virtualizuotų aplinkų išjungimas.
	

	2.18. 

